ਜੋਸਿਫ ਡਿਸੂਜ਼ਾ

ਜੋਸਿਫ ਡਿਸੂਜ਼ਾ ਦਲਿਤ ਹੱਕਾਂ ਲਈ ਇੱਕ ਭਾਰਤੀ ਕਾਰਕੁਨ ਹੈ। 2012 ਨੂੰ, ਉਹ ਦਲਿਤ ਆਜ਼ਾਦੀ ਨੈਟਵਰਕ (ਡੀ ਐੱਫ ਐਨ) ਦਾ ਅੰਤਰਰਾਸ਼ਟਰੀ ਪ੍ਰਧਾਨ ਅਤੇ ਆਲ ਇੰਡੀਆ ਕ੍ਰਿਸ਼ਚੀਅਨ ਕੌਂਸਲ ਦਾ ਪ੍ਰਧਾਨ ਸੀ। 30 ਅਗਸਤ 2014 ਨੂੰ, ਉਸ ਨੂੰ ਗੁਡ ਸ਼ੇਫਰਡ ਚਰਚ ਆਫ ਇੰਡੀਆ ਦੇ ਮਾਡਰੇਟਰ ਬਿਸ਼ਪ ਵਜੋਂ ਸਨਮਾਨਿਤ ਕੀਤਾ ਗਿਆ ਸੀ।

 ਕੈਰੀਅਰ 
ਯੂਸੁਫ਼ ਡਿਸੂਜ਼ਾ ਦਾ ਜਨਮ ਇੱਕ ਈਸਾਈ ਪਰਿਵਾਰ ਵਿੱਚ ਹੋਇਆ ਸੀ। ਉਸਦਾ ਪਰਿਵਾਰ ਇੱਕ ਤਰ੍ਹਾਂ ਦੇ "ਈਸਾਈ ਵਿਹੜੇ" ਵਿੱਚ ਰਹਿੰਦਾ ਸੀ ਜੋ ਨੀਵੀਂ ਜਾਤੀ ਅਤੇ ਦਲਿਤ ਲੋਕਾਂ ਨਾਲ ਘਿਰਿਆ ਹੋਇਆ ਸੀ।  ਉਹ ਕਰਨਾਟਕ ਯੂਨੀਵਰਸਿਟੀ ਵਿੱਚ ਦਾਖ਼ਲ ਹੋਇਆ ਜਿੱਥੇ ਉਸ ਨੇ ਬੀ ਐਸਸੀ ਕੈਮਿਸਟਰੀ ਵਿੱਚ ਅਤੇ ਫਿਲੀਪੀਨਜ਼ ਵਿੱਚ ਏਸ਼ੀਆਈ ਥੀਓਲਾਜੀਕਲ ਸੈਮੀਨਰੀ ਵਿੱਚ ਉਸ ਨੇ ਕਮਿਊਨੀਕੇਸ਼ਨਜ਼ ਵਿੱਚ ਐਮ.ਏ. ਕੀਤੀ। ਉਸ ਨੇ ਸੇਰਾਮਪੋਰ ਯੂਨੀਵਰਸਿਟੀ ਦੇ ਨਾਲ ਅਫਿੱਲੀਏਟ ਇੰਜੀਲ ਆਫ਼ ਏਸ਼ੀਆ ਬਾਈਬਲ ਸੈਮੀਨਰੀ ਵਿੱਚ ਵੀ ਪੜ੍ਹਾਈ ਕੀਤੀ, ਜਿਥੇ ਉਸ ਨੂੰ ਡਵਿਨਟੀ ਵਿੱਚ ਡਾਕਟਰ ਡਿਗਰੀ ਹਾਸਲ ਕੀਤੀ।  ਡਿਸੂਜ਼ਾ ਨੇ ਆਪਣੇ ਭਵਿੱਖ ਦੀ ਪਤਨੀ ਮਰੀਅਮ ਨੂੰ ਵਿਆਹ ਕਰਾਉਣ ਦਾ ਪ੍ਰਸਤਾਵ ਰੱਖਿਆ, ਹਾਲਾਂਕਿ ਉਹ ਇੱਕ ਆਦਿਵਾਸੀ ਕਬਾਇਲੀ ਸਮੂਹ ਤੋਂ ਸੀ। ਡਿਸੂਜ਼ਾ ਦਾ ਪਰਿਵਾਰ ਅਤੇ ਉਸ ਦੇ ਕੁਝ ਮਿੱਤਰ ਸ਼ਾਦੀ ਦੇ ਖਿਲਾਫ਼ ਸਨ, ਪਰ ਉਨ੍ਹਾਂ ਨੇ ਪਰਵਾਹ ਨਹੀਂ ਕੀਤੀ ਅਤੇ ਸ਼ਾਦੀ ਕਰਵਾ ਲਈ। 

ਡਿਸੂਜ਼ਾ ਦੇ ਈਸਾਈਆਂ ਅਤੇ ਦਲਿਤਾਂ ਦੇ ਕਾਜ ਨੂੰ ਹਥ ਲੈਣ ਦੇ ਫੈਸਲੇ ਪਿਛੇ ਇੱਕ ਕਾਰਨ ਇਹ ਸੀ ਕਿ 1990 ਦੇ ਦਹਾਕੇ ਦੇ ਅੱਧ ਵਿੱਚ ਭਾਰਤ ਵਿੱਚ ਮਸੀਹੀਆਂ ਉੱਤੇ ਹਮਲਿਆਂ ਦੀ ਸ਼ੁਰੂਆਤ ਕੀਤੀ ਗਈ ਸੀ, ਜਿਸ ਵਿੱਚ 1999 ਵਿੱਚ ਉੜੀਸਾ ਵਿੱਚ ਮਿਸ਼ਨਰੀ ਗ੍ਰਾਹਮ ਸਟੇਨਜ਼ ਅਤੇ ਉਸ ਦੇ ਦੋ ਛੋਟੇ ਬੇਟਿਆਂ ਨੂੰ ਜ਼ਿੰਦਾ ਸਾੜ ਦੇਣਾ ਸ਼ਾਮਲ ਸੀ। ਡਿਸੂਜ਼ਾ ਜਾਰਜ ਵਰਵਰ ਦੇ ਇਵੈਂਂਜਲਿਸਟ ਆਪਰੇਸ਼ਨ ਮੋਬਲਾਈਜੇਸ਼ਨ ਦੀ ਭਾਰਤੀ ਸ਼ਾਖਾ ਵਿੱਚ ਸ਼ਾਮਲ ਹੋ ਗਿਆ ਅਤੇ ਹੁਣ ਇਸਦਾਇਕ ਅੰਤਰਰਾਸ਼ਟਰੀ ਉਪ-ਪ੍ਰਧਾਨ ਹੈ।  ਉਸਨੇ ਅਪ੍ਰੇਸ਼ਨ ਮੋਬਲਾਈਜੇਸ਼ਨ ਦੇ ਨਾਲ ਕੰਮ ਕਰਨ ਵਾਲੇ ਤਕਰੀਬਨ 25,000 ਦਲਿਤ ਬੱਚਿਆਂ ਦੀ ਸੇਵਾ ਲਈ 107 ਦਲਿਤ ਸਿੱਖਿਆ ਕੇਂਦਰ ਸਥਾਪਤ ਕੀਤੇ ਹਨ। 

1998 ਵਿਚ, ਉਸਨੇ ਆਲ ਇੰਡੀਆ ਕ੍ਰਿਸ਼ਚਨ ਕੌਂਸਲ (ਏ.ਆਈ.ਸੀ.ਸੀ) ਦੀ ਸਥਾਪਨਾ ਕੀਤੀ। ਏ ਆਈ ਸੀ ਸੀ ਮਨੁੱਖੀ ਅਧਿਕਾਰਾਂ ਦੇ ਮਸਲਿਆਂ ਅਤੇ ਰਾਸ਼ਟਰੀ ਚਿੰਤਾਵਾਂ ਨਾਲ ਨਜਿੱਠਣ ਲਈ ਬਣਾਏ ਗਏ ਸਭ ਤੋਂ ਵੱਡੀ ਇੰਟਰਡੀਨੋਮੀਨੇਸ਼ਨਲ ਈਸਾਈ ਗਠਜੋੜਾਂ ਵਿਚੋਂ ਇੱਕ ਹੈ। 

ਡਿਸੂਜ਼ਾ ਨੇ 2002 ਵਿੱਚ ਦਲਿਤ ਆਜ਼ਾਦੀ ਨੈਟਵਰਕ (ਡੀਐੱਫਐਨ) ਦੀ ਸਥਾਪਨਾ ਕੀਤੀ, ਪਹਿਲਾਂ ਅਮਰੀਕਾ ਵਿੱਚ ਅਤੇ ਬਾਅਦ ਵਿੱਚ ਦੂਜੇ ਦੇਸ਼ਾਂ ਵਿੱਚ ਇਸਨੂੰ ਫੈਲਾਇਆ।
ਹੁਣ ਡੀਐਫਐਨ ਦੇ ਕਈ ਹੋਰ ਦੇਸ਼ਾਂ ਵਿੱਚ ਦਫ਼ਤਰ ਹਨ।
ਡੀਸੂਜ਼ਾ ਸਮਾਜ ਵਿੱਚ ਹਾਸ਼ੀਏ ਉੱਤਲੇ ਅਤੇ ਦੱਬੇ-ਕੁਚਲੇ, ਖ਼ਾਸ ਕਰਕੇ ਪੱਛੜੀਆਂ ਜਾਤਾਂ ਵਿਚਲੇ ਲੋਕਾਂ ਦੇ ਮਨੁੱਖੀ ਅਧਿਕਾਰਾਂ ਲਈ ਪ੍ਰਚਾਰ ਮੁਹਿੰਮ ਵਿੱਚ ਖਾਸ ਤੌਰ ਤੇ ਯਾਤਰਾਵਾਂ ਕਰਦਾ ਹੈ।  ਡਿਸੂਜਾ ਨੇ ਸਵਿਟਜ਼ਰਲੈਂਡ, ਜਰਮਨੀ, ਯੂਨਾਈਟਿਡ ਕਿੰਗਡਮ ਅਤੇ ਯੁਨਾਈਟਿਡ ਸਟੇਟਸ ਵਿੱਚ ਸਿਆਸਤਦਾਨਾਂ ਅਤੇ ਮਨੁੱਖੀ ਅਧਿਕਾਰ ਕਮਿਸ਼ਨ ਦੀਆਂ ਬੈਠਕਾਂ ਵਿੱਚ ਮਨੁੱਖੀ ਅਧਿਕਾਰਾਂ ਬਾਰੇ ਮੁੱਦਿਆਂ 'ਤੇ ਚਰਚਾ ਕੀਤੀ।ਬੀਬੀਸੀ, ਇੰਡੋ-ਏਸ਼ੀਅਨ ਨਿਊਜ਼ ਸਰਵਿਸ, ਨਿਊਯਾਰਕ ਟਾਈਮਜ਼ ਅਤੇ ਵਾਲ ਸਟਰੀਟ ਜਰਨਲ ਦੁਆਰਾ ਦਲਿਤ ਆਜ਼ਾਦੀ ਦੀਆਂ ਚਿੰਤਾਵਾਂ ਬਾਰੇ ਉਸ ਦੇ ਵਿਚਾਰ ਦੀ ਰੀਪੋਰਟ ਕੀਤੀ ਗਈ ਹੈ।  ਡੀਸੂਜ਼ਾ ਦੀ ਧੀ ਬੇਰੀਲ ਦਲਿਤ ਆਜ਼ਾਦੀ ਨੈਟਵਰਕ ਦੀ ਡਾਕਟਰੀ ਡਾਇਰੈਕਟਰ ਅਤੇ ਮਨੁੱਖੀ ਤਸਕਰੀ ਦੇ ਵਿਰੋਧੀ ਮੁਹਿੰਮ ਦੀ ਡਾਇਰੈਕਟਰ ਹੈ।

 ਦਲਿਤ ਹੱਕ 
ਇਕ ਅਮਰੀਕੀ ਕਾਂਗਰੇਸ਼ਨਲ ਸੁਣਵਾਈ ਤੋਂ ਪਹਿਲਾਂ ਅਕਤੂਬਰ 2006 ਵਿੱਚ ਬੋਲਦਿਆਂ ਡੀਸੂਜ਼ਾ ਨੇ ਕਿਹਾ ਕਿ "ਭਾਰਤ ਦੀ ਤ੍ਰਾਸਦੀ ਇਹ ਹੈ "ਭਾਰਤ ਦੀ ਤ੍ਰਾਸਦੀ ਇਹ ਹੈ ਕਿ ਜਦੋਂ ਦਲਿਤਾਂ ਦੇ ਨਾਲ ਭੇਦਭਾਵ ਕੀਤਾ ਜਾ ਰਿਹਾ ਹੁੰਦਾ ਹੈ ਸਮਾਜ ਜਾਤ ਪ੍ਰਣਾਲੀ ਦਾ ਅਭਿਆਸ ਜਾਰੀ ਰੱਖਦਾ ਹੈ, ਉਦੋਂ ਕਾਨੂੰਨ ਦਾ ਰਾਜ ਨੂੰ ਲਾਗੂ ਨਹੀਂ ਕੀਤਾ ਜਾਂਦਾ, ਹਾਲਾਂਕਿ ਕਿ ਸੰਵਿਧਾਨ ਦੁਆਰਾ ਛੂਤ-ਛਾਤ ਦੇ ਅਭਿਆਸ ਨੂੰ ਖਤਮ ਕਰ ਦਿੱਤਾ ਗਿਆ ਹੈ"।ਉਸ ਨੇ ਇਹ ਵੀ ਨੋਟ ਕੀਤਾ ਕਿ "ਈਸਾਈ ਦਲਿਤਾਂ ਨੂੰ ਈਸਾਈ ਧਰਮ ਨਾਲ ਉਨ੍ਹਾਂ ਦੇ ਸੰਬੰਧਾਂ ਲਈ ਦੁੱਖ ਝੱਲਣਾ ਪੈਂਦਾ ਹੈ। ਉਨ੍ਹਾਂ ਨਾਲ ਚਰਚ ਦੇ ਅੰਦਰ ਅਤੇ ਚਰਚ ਦੇ ਬਾਹਰ ਦੋਨੋਂ ਥਾਈਂ ਵਿਤਕਰਾ ਕੀਤਾ ਜਾਂਦਾ ਹੈ। ਉਨ੍ਹਾਂ ਦੇ ਅਧਿਕਾਰਾਂ ਨੂੰ ਕੁਚਲਿਆ ਜਾਂਦਾ ਹੈ।"
ਪਰ "ਅਛੂਤਤਾ" ਦੇ ਕਲੰਕ ਤੋਂ ਬਚਣ ਲਈ ਦਲਿਤਾਂ ਨੇ ਇਸਲਾਮ, ਈਸਾਈ ਧਰਮ ਜਾਂ ਬੁੱਧ ਧਰਮ ਨੂੰ ਅਪਣਾਉਣਾ ਜਾਰੀ ਰੱਖਿਆ ਹੋਇਆ ਹੈ।

ਹਵਾਲੇ

ਸ਼੍ਰੇਣੀ:ਦਲਿਤ ਸੰਗਰਾਮੀਏ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਲੋਕ